SA Hunters - SA Jagters - Hunting News
Jagsake Nuus Mei 2019
Ek vertrou dat baie lede reeds vanjaar die voorreg gehad om `n draai in die jagveld te maak en die buitelewe te geniet. Andersins maak julle sekerlik voorbereidings om binnekort te gaan jag.
Met al die opwinding wat met só `n vooruitsig gepaardgaan, herinner ek julle veral aan die verskeie virussiektes waarteen jagters voortydig voorsorgmaatreëls behoort te tref. Sekere dele van die land en streke oorkant ons grense het `n goeie reënseisoen ervaar wat die teenwoordigheid verhoog van insekte wat gevaarlike virussiektes oordra. Die doel van hierdie nuusbrief is nie om lede bang te praat nie, maar eerder om julle bewus te maak.